Michael Adebolajo ta’ 29 sena, li s-sena li għaddiet qatel brutalment lis-suldat Ingliż, Lee Rigby fix-Xlokk ta’ Londra, se jmut fil-ħabs waqt li sieħbu Michael Adebowale ta’ 22 sena, intbagħat 45 sena ħabs. L-Imħallef Sweeney qal li l-każ ta’ Adebolajo kien wieħed mill-każi rari li kien jistħoqlu għomor il-ħabs għaliex kien barbaru. Fil-ħin li nqrat is-sentenza, it-tnejn li huma ma kienux preżenti fl-awla minħabba li qalgħu l-inkwiet fl-iżbarra u kellhom jinħarġu ‘l barra. Adebolajo qal li qatel lil Lee Rigby għaliex kien suldat ta’ Alla u bħala forma ta’ att ta’ gwerra.